# 偶像女生

偶像女生| 偶像女生一期生於荷里活廣場出席首次媒體發佈及粉絲見面會（2025年5月17日） |
| 開檔 | 2025年 (2025) |
| 創辦人 | 亞拔（Bert Liu） |
| 總部地址 |  香港 |
| 緊要人物 | 一期生（25人） |
| 產業 | 藝人管理/藝人培訓 |
| 產品 | 音樂唱片 演出活動 |
| 網址 |  |

**偶像女生**（Idol Girls）係香港索尼音樂旗下廠牌Green Music創立嘅女子偶像育成企劃，由Green Music主腦亞拔（Bert Liu）擔任總製作人，一期生總共有25個練習生，2025年5月17日第一次會見傳媒。

## 簡歷

「偶像女生」育成企劃由香港索尼音樂旗下廠牌Green Music策動，招募工作喺2024年年底展開，有成1400多位女參加者報名，開頭目標係招募年齡介乎15至25歲嘅女仔，經過唱歌、跳舞遴選、面試同訓練後最終共有25個年齡介乎14至26歲嘅女仔成為一期練習生。2025年3月9日，一期練習生喺西九竹翠公園首次演出。

2025年5月17日，喺鑽石山荷里活廣場舉行首次媒體發佈及粉絲見面會，由森美擔任主持。發佈會上，25名練習生逐一上台自我介紹，並跳唱日本五人聲優組合i☆Ris主唱嘅《ミラクル☆パラダイス》及本地女子組合歌曲，包括《Candy Ball》、《不要防曬》、《鎂光燈下》及《心急人上》。

2025年6月7日、14日、17日及22日分別喺馬鞍山新港城中心、沙田新城市廣場、銅鑼灣皇室堡及荃灣廣場舉行4次「Idol Girls Face2Face」見面會，會上25名一期練習生合唱多首歌曲。

2025年8月10日，喺荃灣荃新天地一期戶外花園廣場舉行咗「IdG Yes Card Face2Face簽名會」，係偶像女生全港巡迴嘅最終章，會上唱出經過重新編曲嘅經典廣東歌《數字人生》、《問我》和《凡星》，又同參加者近距離互動同進行首個應援卡簽名會，大約有200-300幾人出席。會後偶像女生總策劃人亞拔（Bert Liu）宣佈偶像女生一期生好快會正式出道，並且正密鑼緊鼓咁籌備首個專場表演。

2025年8月24日及8月31日，舉行咗兩場「IdG Fans ID 會員福利活動」神秘見面會，為已經報名參加嘅粉絲舉行兩場神秘小型派對，每場限額100人，成員單人演唱廣東歌，並推出一期生官方應援周邊商品。

2025年9月20日，舉辦首場專屬舞台「偶像女生 920 Pinky Promise」，活動上面，偶像女生跳唱本地女團嘅歌曲，亦有個人獨唱環節，同時公佈首隊成團組合IdG Bubbles，成員包括Cindy、小倬、Anesa、夢月、家鑾、Yoyo同Kathy，並即場首演派台歌曲《泡泡我！》同首播歌曲MV。

2025年9月25日，推出IdG Bubbles首支出道作《泡泡我！》。同年10月18日，舉辦「IdG 刺激的旅程開步禮」，現場播放IdG Bubbles《泡泡我！》MV，會上並宣佈圈圈為第二隊成團首位出道成員。

2025年11月7日，推出IdG Bubbles第二首派台歌《超級愛！》。

2025年11月23日，舉辦「超超超級愛！音樂會」，IdG Bubbles唱出出道作《泡泡我！》，亦有分別獨唱環節，會上播放第二支派台歌《超級愛！》MV。11月26日，推出《超級愛！Christmas Mix》。

2025年12月2日，推出IdG Bubbles第三首派台歌《謝謝您！》，以答謝以「愛」奉獻「生命」嘅每一位，並宣佈偶像女生將同青少年接觸，展開一連串音樂心靈分享會，「以有限嘅聲音與社區同行」。同年12月19日、21日及24日，分別喺馬鞍山新港城中心、沙田新城市廣場及尖沙咀iSquare舉辦3場「IdG 謝謝您！社區音樂分享會」。

2025年12月27日，第一隊成團組合IdG Bubbles喺新城勁爆頒獎禮2025攞到「勁爆新樂隊/組合」金獎。

2026年1月1日，IdG Bubbles喺2025年度叱咤樂壇流行榜頒獎典禮攞到「新力軍組合」金獎。

2026年1月24日至25日，參與喺中環元創方舉行嘅「JOY∞STAGE × DEAR STAGE・ASIA IDOL FES」大型偶像音樂祭，IdG Bubbles參與24日嘅活動同表演；其餘未出道嘅一期練習生參與25日嘅活動同表演，同時宣佈Melanie係第二隊第二位出道成員。同年1月28日，推出IdG Bubbles第4首派台歌《每年二月你擁有》。

2026年3月9日，第二隊組合「IdG Sundae」誕生，成員包括圈圈、Melanie、Renee、Hazel、Helen及Sharon，同日接受叱咤903商業二台節目訪問，節目上正式宣佈組合名稱，又講成軍感受同首播出道作《新新地》。呢首歌由本地VTuber米亞作曲、填詞同參與編曲。商台節目上偶像女生總策劃人亞拔透露早喺疫情時期已認識米亞本人，十分欣賞對方嘅作品，致力希望將佢嘅作品帶到主流樂壇，但當時暫未諗到以咩形式推出呢啲作品，需要時間思考。

2026年3月31日，推出IdG Bubbles第5首派台歌《春季再遇》。

2026年4月7日，IdG Sundae出席喺黃埔舉行嘅「@ JAM×TALE in Hong Kong 2026」，活動上仲有來自本地同海外嘅日系偶像團體演出。

2026年4月24日，IdG Bubbles喺第四十七屆十大中文金曲頒獎音樂會攞到最有前途新人獎優異獎。

2026年5月17日，Alice同Polly離隊。

2026年6月1日，二期生招募展開。

* 陳欣雯Cindy 為一期生班長

| 全名 | 藝名 | 出世日子 | Instagram | MBTI | 子團 | 備註 |
| --- | --- | --- | --- | --- | --- | --- |
| 現有成員 |
| **陳欣雯** | **Cindy** |  **(1999-05-22) 1999年5月22號** | **@cindycym** | ENFJ | IdG Bubbles | **曾經係舞團MORII GIRLS成員** |
| 黃小倬 | 小倬 |  (2001-06-13) 2001年6月13號 | @cherrr2\_ | INTP | IdG Bubbles | 曾經係舞團MORII GIRLS成員 |
| 陸曉瑩 | Yoyo |  (1998-12-06) 1998年12月6號 | @hiuying1206\_ | ISTP | IdG Bubbles | 曾經係舞團MORII GIRLS成員 |
| 梁夢月 | 夢月 |  (1999-08-21) 1999年8月21號 | @lllmengyt | ISTJ | IdG Bubbles | 曾經係舞團MORII GIRLS成員 |
| 柯家鑾 | Kaluen |  (2005-02-27) 2005年2月27號 | @2l.uen.0 | ESFJ | IdG Bubbles | 曾經係舞團MORII GIRLS成員 |
| 莊嘉詠 | Anesa |  (2003-05-03) 2003年5月3號 | @saa.nesa | ESTJ | IdG Bubbles |  |
| 王凱晴 | Kathy |  (2007-04-12) 2007年4月12號 | @kathyhoiching | INFP | IdG Bubbles |  |
| 陳雅暄 | 圈圈 |  (2005-08-07) 2005年8月7號 | @\_08.07\_cnh | ENFP | IdG Sundae |  |
| 黃可盈 | Melanie |  (2004-08-31) 2004年8月31號 | @hywmel | ESFJ | IdG Sundae | 之前係童星 |
| 潘心悅 | Renee |  (2006-12-27) 2006年12月27號 | @\_syamoal | ENFP | IdG Sundae | 舞團Hurricane成員 |
| 吳綺琳 | Sharon |  (2001-10-18) 2001年10月18號 | @\_illiouo\_ | ENFP | IdG Sundae |  |
| 單愷朗 | Helen |  (2004-06-05) 2004年6月5號 | @helen.\_.bear | ISFJ | IdG Sundae |  |
| 李依諾 | Hazel |  (2004-08-31) 2004年8月31號 | @\_hazellyn | ESFP | IdG Sundae |  |
| 曾明怡 | Una |  (2002-10-09) 2002年10月9號 | @baezzz.\_ | INFP |  | 亦有以獨立音樂人（Baezzz）嘅身份出歌 |
| 趙雯軒 | Anna |  (2004-07-05) 2004年7月5號 | @annachiu\_im | ENFJ |  |  |
| 林泳妤 | Wingy |  (2001-01-29) 2001年1月29號 | @wingy\_lam | ESTJ |  |  |
| 謝恩同 | Jasmine |  (2002-03-05) 2002年3月5號 | @jasminetse0305 | ISFP |  |  |
| 吳雨蕎 | Elva |  (2008-08-23) 2008年8月23號 | @elva.\_.9577 | ESFP |  |  |
| 黃曉晴 | Tiffany |  (2004-11-29) 2004年11月29號 | @tiffanyyy.hc\_ | ENTJ |  |  |
| 陳苑珊 | Vian |  (2005-05-19) 2005年5月19號 | @cys.\_.0519 | INTP |  |  |
| 王芷蕎 | 芷蕎 |  (2007-10-09) 2007年10月9號 | @kiuu34 | ENFP |  |  |
| 李曉琳 | Fiona |  (2010-12-16) 2010年12月16號 | @fiona.\_1216 | ESFP |  | 一期生最年少的成員 |
| 周穎悠 | 悠悠 |  (2005-04-17) 2005年4月17號 | @cccwy.\_\_\_\_ | ENFJ |  |  |
| 已離隊成員 |
| 曾琸庭 | Alice |  (2002-04-25) 2002年4月25號 | @alice.tsang.0425 | ENFJ |  | 曾參加HOY TV選秀節目《就是青春》並攞到第4名 2026年5月17日完成一期生訓練及離隊 |
| 顏寶儀 | Polly |  (2002-10-19) 2002年10月19號 | @polly.\_.npy2 | ESFP |  | 2026年5月17日完成一期生訓練及離隊 |

## 第一隊成團組合：IdG Bubbles

| IdG Bubbles |
| --- |
| ​IdG Bubbles就第5首派台歌《春季再遇》接受香港電台訪問 |
| 組合 |
| 國籍 |  中國（香港） |
| 民族 | 香港人 |
| 出世 |  香港 |
| 職業 | 歌手、舞者 |
| 語言 | 普通話、英語、粵語 |
| 音樂類 | 粵語流行音樂 |
| 出道地 |  香港 |
| 出道日期 | 2025年 |
| 出道作品 | 《泡泡我！》 |
| 活躍年代 | 2025年至今 |
| 唱片公司 | Green Music |
| 經紀公司 | 索尼音樂 |
| 網站 |  偶像女生嘅Instagram頁 |
| 相關團體 | 偶像女生 |
| 現任成員 |
| Cindy、小倬、Yoyo、夢月、家鑾、Anesa、Kathy |
|  |
|

| 攤開獎 |
| --- |
| 十大中文金曲頒獎典禮 |
| **最有前途新人獎優異獎** 2025年  |
| 其他獎 |
| **勁爆新樂隊/組合金獎** – 新城勁爆頒獎禮 2025年
**叱咤樂壇生力軍組合金獎** – 叱咤樂壇流行榜頒獎典禮 2025年  |

 |

偶像女生嘅第一隊組合叫做IdG Bubbles，2025年9月20號出道。成員有陳欣雯（Cindy）、黃小倬（小倬）、陸曉瑩（Yoyo）、梁夢月（夢月）、柯家鑾（Kaluen）、莊嘉詠（Anesa）、王凱晴（Kathy）。

### 發展

2025年9月25日，IdG Bubbles嘅出道派台歌《泡泡我！》正式上架。

11月7日，推出第二首派台歌《超級愛！》，同月26日更推出《超級愛！Christmas Mix》。

* IdG Bubbles喺新港城中心出席《新城勁爆頒獎禮2025》發布會
* IdG Bubbles出席動漫遊戲節澳門站

11月23日，舉辦「超超超級愛！音樂會」。

12月2日，推出第三首派台歌《謝謝您！》

2025年12月27日同2026年1月1日，分別攞到新城勁爆頒獎禮2025「勁爆新樂隊/組合」金獎同2025年度叱咤樂壇流行榜頒獎典禮「叱咤樂壇生力軍組合」金獎。

2026年1月24日，參與喺中環元創方舉行嘅「JOY∞STAGE × DEAR STAGE・ASIA IDOL FES」大型偶像音樂祭。

### 作品

| 歌名 | 推出日期 | 曲 | 詞 | 編 | 監 | 備註 |
| --- | --- | --- | --- | --- | --- | --- |
| 《泡泡我！》 | 2025年9月25日 | Bert744 | Oscar | Keni/W.lin/TJ庭肇 | Bert744/Keni | Mixed & Mastered by Matt Sim |
| 《超級愛！》 | 2025年11月7日 | Bert744/Keni | Oscar | Keni/Oscar Tong | Bert744/Keni | Mixed & Mastered by Matt Sim |
| 《超級愛！Christmas Mix》 | 2025年11月26日 | Bert744/Keni | Oscar | Keni/Oscar Tong/Bosco Chan | Bert744/Keni | Mixed & Mastered by Matt Sim |
| 《謝謝您！》 | 2025年12月2日 | Bert744 | 鄭敏/IdG Bubbles | Bert744/Oscar Tong | Bert744/Keni | Mixed & Mastered by Matt Sim |
| 《每年二月你擁有》 | 2026年1月28日 | Bert744 | 鍾說 | Bert744/Oscar Tong | Bert744 | Mixed & Mastered by Matt Sim |
| 《春季再遇》 | 2026年3月31日 | Bert744 | Oscar | Bert744/Oscar Tong | Bert744 |  |
| 《一生會講幾多次再見》 | 2026年6月1日 | Bert744 | 周耀輝 | Bert744/Oscar Tong | Bert744 |  |

#### 派台歌曲成績

| **派台歌曲成績（五台）** |
| --- |
| 唱片 | 歌曲 | 903 | RTHK | 997 | TVB | ViuTV | 備註 |
| **2025年** |
|  | 泡泡我！ | 3 | 7 | 3 | 2 | 5 |  |
|  | 超級愛！ | 5 | 10 | 20 | 9 | 8 | 另派**Christmas Mix!**版本 加拿大至 HIT 中文歌曲排行榜：7 |
|  | 謝謝您！ | 6 | 16 | 2 | - | - | 加拿大至 HIT 中文歌曲排行榜：17 |
| **2026年** |
|  | 每年二月你擁有 | 6 | 7 | 3 | × | - | 加拿大至 HIT 中文歌曲排行榜：3 |
|  | 春季再遇 | 18 | 3 | 3 | × | 5 | 加拿大至 HIT 中文歌曲排行榜：15 |
|  | 一生會講幾多次再見 | - | - | - | - | - |  |

| **各台冠軍歌總數（五台）** |
| --- |
| 903 | RTHK | 997 | TVB | ViuTV | 備註 |
| **0** | **0** | **0** | **0** | **0** | **五台冠軍歌總數：0** |

* （\*）上緊榜
* （-）未能上榜
* （×）冇派去個台

## 第二隊成團組合：IdG Sundae

| IdG Sundae |
| --- |
| IdG Sundae出席《IdG「偶像女生」一周年慶典》 |
| 組合 |
| 國籍 |  中國（香港） |
| 民族 | 香港人 |
| 出世 |  香港 |
| 職業 | 歌手、舞者 |
| 語言 | 普通話、英語、粵語 |
| 音樂類 | 粵語流行音樂 |
| 出道地 |  香港 |
| 出道日期 | 2026年 |
| 出道作品 | 《新新地》 |
| 活躍年代 | 2026年至今 |
| 唱片公司 | Green Music |
| 經紀公司 | 索尼音樂 |
| 網站 |  偶像女生嘅Instagram頁 |
| 相關團體 | 偶像女生 |
| 現任成員 |
| 圈圈、Melanie、Renee、Sharon、Helen、Hazel |

偶像女生嘅第二隊組合叫做IdG Sundae，2026年3月9號出道。成員有陳雅暄（圈圈）、黃可盈（Melanie）、潘心悅（Renee）、吳綺琳（Sharon）、單愷朗（Helen）、李依諾（Hazel）。

### 發展

呢個組合成團出道名單同組合名，喺2026年3月9日叱咤903節目《叱咤樂壇》節目時段內公布，出道歌《新新地》亦喺節目上首播。

* IdG Sundae出席《IdG「偶像女生」一周年慶典》並演唱出道歌《新新地》

### 作品

| 歌名 | 推出日期 | 曲 | 詞 | 編 | 監 | 備註 |
| --- | --- | --- | --- | --- | --- | --- |
| 《新新地》 | 2026年3月 | 米亞 | 米亞/甘米 | Bert744 |  |

#### 派台歌曲成績

| **派台歌曲成績（五台）** |
| --- |
| 唱片 | 歌曲 | 903 | RTHK | 997 | TVB | ViuTV | 備註 |
| **2026年** |
|  | 新新地 | 14 | 11 | 5 | 4 | - |  |

| **各台冠軍歌總數（五台）** |
| --- |
| 903 | RTHK | 997 | TVB | ViuTV | 備註 |
| **0** | **0** | **0** | **0** | **0** | **五台冠軍歌總數：0** |

* （\*）上緊榜
* （-）未能上榜
* （×）冇派去個台

## 演出/音樂會

|  |  |  |  |
| --- | --- | --- | --- |
| 日期 | 活動 | 場地 | 參與組合 |
| 2025年9月20日 | 《偶像女生 920 Pinky Promise》 | 黃埔 TIDES |  |
| 2025年11月23日 | 《IdG Bubbles 超超超級愛！音樂會》 | 荔枝角 83 KLS Townhall |  |
| 2026年7月4日 | 《偶像女生IdG The 1st 首個大型專屬音樂會》 | Backyard @ AXA WONDERLAND（西九文化區） |  |

## 獎項

|  |  |  |  |  |  |
| --- | --- | --- | --- | --- | --- |
| 年份 | 頒獎單位 | 獎項 | 獲奬組合 | 作品 | 結果 |
| 2025年 | 新城勁爆頒獎禮2025 | 勁爆新樂隊/組合 | IdG Bubbles | 唔啱使 | 金獎 |
| 2025年度叱咤樂壇流行榜頒獎典禮 | 叱咤樂壇生力軍組合 | IdG Bubbles | 唔啱使 | 金獎 |
| 2026年 | 第四十七屆十大中文金曲 | 最有前途新人獎 | IdG Bubbles | 唔啱使 | 優異獎 |
| Chill Club 推介榜年度推介25/26 | CHILL CLUB年度新人組合 | IdG Bubbles | 唔啱使 | 銅獎 |

## 參考

## 出面網頁

* 偶像女生嘅官方網站
* 偶像女生嘅Instagram頁
* 偶像女生嘅Threads個人檔案
* IdG Buddles嘅Instagram頁
* IdG Buddles嘅Threads個人檔案
* IdG Sundae嘅Instagram頁
* 索尼音樂中國嘅Instagram頁